**NOTĂ INFORMATIVĂ**

**la proiectul hotărîrii Guvernului pentru modificarea**

**Hotărîrii Guvernului nr. 282/2005 pentru aprobarea Regulamentului**

**privind instruirea în domeniul protecției civile**

|  |
| --- |
| * + - 1. **Denumirea autorului şi, după caz, a participanţilor la elaborarea proiectului** |
| Ministerul Afacerilor Interne |
| **2. Condiţiile ce au impus modificarea actului normativ şi finalităţile urmărite** |
| Analizând situația cu privire la inundațiile în urma ploilor abundente, înregistrate pe teritoriul republicii în anul 2019-2020, Inspectoratul General pentru Situații de Urgență (IGSU) al Ministerului Afacerilor Interne a concluzionat că, acestea, în mare parte, s-au produs în rezultatul exploatării necorespunzătoare a bazinelor acvatice de către deținătorii şi administratorii acestora, şi anume: nu au fost consolidate digurile de protecție, nu toate bazinele dispun de construcții de evacuare a apelor, majoritatea digurilor sunt avariate sau nu funcționează, lipsa planurilor măsurilor de protecţie civilă a obiectului acvatic, etc.  În conformitate cu prevederile Legii nr. 271/1994 cu privire la protecția civilă şi pct. 124 din Regulamentul - tip de exploatare a lacurilor de acumulare/iazurilor, aprobat prin Hotărîrea Guvernului nr. 977/2016, deținătorul lacului de acumulare/iazului este obligat să elaboreze Planul măsurilor de protecţie civilă a obiectului acvatic, ce prevede măsuri de prevenire şi acţiuni adecvate în vederea lichidării consecințelor, coordonate cu organul respectiv de protecţie civilă şi aprobat de preşedintele Comisiei pentru Situații Excepționale a Republicii Moldova.  Urmare evaluării în teritoriu a riscurilor de producere a inundațiilor s-a constatat că, deţinătorii lacurilor de acumulare/iazurilor nu respectă prevederile Hotărîrii Guvernului nr. 977/2016 și nu solicită instruiri în domeniul protecției civile la Centrul Republican de Instruire al IGSU.  Luînd în considerație că, IGSU este autoritate administrativă subordonată MAI care exercită atribuţiile şi implementează politica statului în domeniul protecţiei civile, prevenirii şi lichidării consecinţelor situaţiilor de urgenţă şi excepţionale, considerăm oportun ca deținătorii şi administratorii lacurilor de acumulare/iazurilor să fie antrenați, în mod obligatoriu, în procesul de instruire în domeniul protecției civile şi situațiilor excepționale. |
| **3. Principalele prevederi ale proiectului şi evidenţierea elementelor noi** |
| Proiectul hotărîrii Guvernului prevede modificarea punctelor 1 şi 3 din Regulamentul privind instruirea în domeniul protecției civile, aprobat prin Hotărîrea Guvernului nr. 282/2005, implicit prin antrenarea deținătorilor şi administratorilor lacurilor de acumulare/iazurilor în procesul de instruire în domeniul protecţiei civile, precum şi modul de instruire a acestora.    Concomitent, în tot textul hotărîrii se propune ajustarea conform cadrului normativ a sintagmelor „Serviciul Protecției Civile și Situațiilor Excepționale”, „Ministerul Educației” şi „Ministerul Sănătății”, cu denumirile actuale ale acestora.  Suplimentar, se propune realizarea controlului stării protecţiei civile de către organul supravegherii de stat în domeniul protecției civile, conform competenților atribuite.  Impactul social urmărit de către acest proiect constă în diminuarea riscurilor eventualelor situații excepționale, care pot apărea în rezultatul exploatării necorespunzătoare a bazinelor acvatice. |
| **4. Fundamentarea economico-financiară** |
| Implementarea prezentei hotărîri nu va implica cheltuieli financiare suplimentare din bugetul de stat. |
| **5. Avizarea şi consultarea publică a proiectului** |
| În scopul respectării prevederilor Legii nr. 239/2008 privind transparenţa în procesul decizional, proiectul hotărârii Guvernului pentru modificarea Hotărîrii Guvernului nr. 282/2005 pentru aprobarea Regulamentului privind instruirea în domeniul protecției civile este plasat pe pagina-web oficială a Ministerului Afacerilor Interne, în directoriul Transparenţa/Consultări publice.  Concomitent, în conformitate cu procedurile stabilite, va fi asigurată avizarea proiectului cu autorităţile competente. |

**Secretar general al ministerului Ianuş ERHAN**